Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Tîmanê hereketînan ê YJA-Starî seba ke serrgêra çalakîya Şehîde Zîlane ya pîle Roja Fedayîtîye ya 30ê Hezîrane selam bikerê Zap û Xakurkê de tay çalakîyî kerdî.
Detayî wina yê:
Herêma Rojawanê Zapî yê Şehîd Delîlî de;
29ê hezîrane de Warê Xoverdayîşî yê Girê FMyî de sîstemê radarî yê îşxalkeran ame îmhakerdene û îşxalkerî pê çekanê giranan ameyî derbkerdene.
30ê hezîrane de hetê tîmanê hereketînan ê YJA-Starî ra Warê Xoverdayîşî yê Girê FMyî de îşxalkerî pê çekanê giranan ameyî derbkerdene.
30ê hezîrane de hetê tîmanê hereketînan ê YJA-Starî ra  Warê Xoverdayîşî yê Girê FMyî de mewzîya obusî ya îşxalkeran ameye pirodayene û ameye îmhakerdene.
Herêma Xakurkê;
29ê hezîrane de Girê Koordîne de hetê tîmanê hereketînan ê YJA-Starî ra îşxalkerî ameyî pirodayene. Çalakîye de 1 mewzî ameye îmhakerdene, 1 îşxalker ame cezakerdene û 4 îşxalkerî zî birîndar bîyî.
29ê hezîrane de Girê Şehîd Axînî de hetê tîmanê hereketînan ê YJA-Starî ra pê çekanê giranan ameyî derbkerdene.
Hêrişê artêşa îşxalkere;
29-30ê hezîrane de herêma Şehîd Delîlî, Girê Hekarî, Çemrobıtkî, Xêrê, Sinînê, Awa Lolanî, Girê Cûdî, Girê Biharî, Girê Amedîyê, Sîda, Serê Metîna, Golka, Gundê Şêlazê, Çilûçar, Girê Kolît, Girê Şikefî pê obus, tank û çekanê giranan dîyayî bombayan ver.
Artêşa îşxalkere 29-30ê hezîrane de zî hêrişê Warê Xoverdayîşî yê Sîda yê Zapî kerd û xîret kerd ke pê kepçeyan mewzîyanê ma û tunelanê ma birijna.''
